nvidia/miracl-vision huggingface dataset:
Urani

Urani (kwa Kiingereza uranium) ni elementi katika mfumo radidia yenye alama U. Namba atomia ni 92 na uzani atomia ni 238. Atomi yake ina protoni 92 na elektroni 92. Jina limechaguliwa kutokana na sayari iliyoitwa Uranus kwa kumbukumbu ya mungu mmojawapo wa Dola la Roma. Urani ni metali nururishi. Isotopi za kawaida katika urani ni urani-238 na urani-235. Urani ina uzani atomia wa juu kati ya elementi zote zinazotokea kiasili maana yake masi ya atomu yake ni kubwa zaidi. Hata hivyo densiti yake si juu zaidi hivyo mchemraba wa cm³ 1 wa urani ni mwepesi kuliko mchemraba wa cm³ 1 wa dhahabu. Urani ni metali nyeupe nururishi katika mfululizo wa aktinidi. Isotopi yake 235U ni dutu asilia pekee inayoweza kuwa na mmenyuko mfululizo wa kinyuklia. Kwa sababu hiyo hutumiwa katika tanuri nyuklia na katika silaha za nyuklia kwa ajili ya vita. Bomu la nyuklia la kwanza lililorushwa juu ya Hiroshima lilitengenezwa kwa urani
Chekehukwa

Esacus Lesson, 1831 Chekehukwa ni ndege wa familia ya Burhinidae. Ndege hao wana rangi zinazowanyerereza wakisimama au kutembea chini. Wakiona hatari husimama tuli na hupatana na mahali pa nyuma. Kwa hvyo hawaonekani sana wakati wa mchana. Huenda zaidi usiku na huonekana mara kwa mara mwangani kwa mbele kwa gari. Husikika zaidi ya kuoneka. Wanatokea maeneo makavu na hula wadudu, mijusi na wanyama wadogo.
Port-au-Prince

Port-au-Prince ni mji mkuu wa Haiti mwenye wakazi milioni 2. Iko upande wa magharibi wa kisiwa cha Hispaniola katika hori ya Gonave. Mji ulianzishwa na Wafaransa mnamo 1749. Tangu 1770 ulikuwa mji mkuu wa koloni ya Ufaransa kiswani badala ya Cap-Haïtien. Baada ya mapinduzi ya Haiti ya 1804 ilikuwa mji mkuu wa Hati huru. Siku hizi idadi kubwa ya wakazi huishi katika mitaa ya vibanda.
Jiji la Kuwait

Jiji la Kuwait au Kuwait City (Kiarabu: madinat-al-Kuwait - مدينة الكويت) ni mji mkuu wa nchi ya Kuwait mwenye wakazi 32.000 mjini penyewe na takriban 2,380,000 katika rundiko la jiji. Jiji la Kuwait liko kwenye pwani ya Ghuba ya Uajemi ni kitovu cha kisiasa, kiutamaduni na kiuchumi wa nchi. Mwaka 1990 mji ulivamiwa na Irak lakini mwezi wa Februari 1991 Wairaki waliondolewa tena na jeshi la ushirikiano wa mataifa chini ya uongozi wa Marekani.
Bukarest

Bukarest (kwa Kiromania: București) ni mji mkuu wa Romania, pia ni mji mkubwa wenye wakazi milioni 2.3.
Albuquerque, New Mexico

Mahali pa mji wa Albuquerque katika Marekani Albuquerque ni mji mkubwa wa jimbo la New Mexico nchini Marekani. Kuna wakazi 484,246 (2004) na pamoja na rundiko la mji ni 712,000. Mji upo m 1,619 kutoka juu ya usawa wa bahari. Mji uko katika eneo kati ya mto Rio Grande na milima ya Sandia. Eneo la Albuquerque liliwahi kukaliwa na Maindio tangu mwaka 1100. Mnamo mwaka 1540 conquistador Mhispania wa kwanza Francisco Vásquez de Coronado alipita hapa mara ya kwanza akitafuta mji ya dhahabu. Mji uliundwa na walowezi Wahispania 1706 na kupewa jina kwa heshima ya Francisco Fernández de la Cueva mtemi wa Albuquerque na mfalme mdogo wa Hispania Mpya. Pamoja na eneo lote la New Mexiko mji ulihamishwa chini ya Marekani katika karne ya 19. Kitovu cha kihistoria bado kina majengo ya zamani ya Kihispania. Kuna pia wakazi wengi kidogo wenye asili ya Kihispania na wengine huendelea kutumua lugha ya Kihispania.
Mein Kampf

Mein Kampf (tamka main kampf; maana ya Kijerumani: Mapambano au mapigano yangu) ni kitabu kilichoandikwa na Adolf Hitler kabla ya kushika utawala wa Ujerumani. Alieleza humo mawazo yake juu ya siasa, historia na dunia kwa jumla. Hitler aliandika kitabu cha kwanza cha Mein Kampf gerezani alipofungwa baada ya jaribio la kupindua serikali mwaka 1923. Alipoondoka aliongeza kitabu cha pili. Tangu mwaka 1930 sehemu zote mbili zilichapishwa pamoja kama kitabu kimoja. Katika kitabu chake Hitler alieleza kwa upana mawazo yake mbalimbali. Yaliyomo yalikuwa Kitabu kilitangazwa kama "biblia" ya harakati ya Manazi. Baada ya Hitler kuwa kiongozi wa serikali na dikteta kilichapishwa na kugawiwa na vyombo vya serikali; bwana na bibi arusi wote walipewa nakala. Kwa jumla kilitolewa zaidi ya mara milioni kumi. Baada ya mwisho wa utawala wake mwaka 1945 kitabu kilipigwa marufuku katika Ujerumani hadi leo. Mtu anaruhusiwa kuwa nacho lakini hakuna ruhusa kukichapisha upya.
Ampea

Ampere (kifupi amp) ni kipimo cha SI kwa mkondo wa umeme. Alama yake ni A. Jina limetokana na mtaalamu Mfaransa André-Marie Ampère aliyegundua sumakuumeme 1 A = 1 C/s = 1 C · s-1 = 1 W/V = 1 W · V-1
Wiki

Kwa kipindi cha siku saba angalia Juma Wiki (kutoka neno la Kihawaii linalomaanisha 'kasi'".  "Wiki" imetafsiriwa na watu kimzaha "What I Know Is", yaani, "ninachojua ni") ni tovuti ambayo inaruhusu kwa urahisi  uundaji na uhariri wa idadi yoyote ya kurasa za mtandao zilizoshikamana kwa kutumia lugha{ ishara/1} au nakala ya WYSIWYG ya uhariri, katika kivinjari.|lugha{ ishara/1} au nakala ya WYSIWYG ya uhariri, katika kivinjari.   Wiki kwa kawaida zinaendeshwa na programu ya Wiki. Mara nyingi Wiki hutumika kuunda tovuti zinazoshirikiana kuziendesha tovuti za kijamii, kwa kuandika {habari za kibinafsi{/0}, katika kushirikisha mitandao na usimamizi wa mifumo ya maarifa. Wiki nyingi hutumika kwa lengo moja maalumu, na nyenzo zisizo na uhusiano na lengo hili huondolewa mara moja na jamii ya watumizi wa Wiki. Ndivyo ulivyo ushirikiano huru katika kamusi ya Wikipedia.  Kinyume na hayo, Wiki zilizo na malengo wazi hukubali kila aina ya ujumbe bila kanuni kali kuhusu jinsi unavyopaswa kuandikwa. Ward Cunningham, mtengenezaji wa programu ya kwanza ya Wiki, WikiWikiWeb, mwanzoni alieleza wiki kuwa hifadhi ya data rahisi ya mtandao ambayo ingetumiwa kuweza kufanya kazi."  WikiWikiWeb ilikuwa Wiki ya kwanza.  Ward Cunningham alianza kutengeneza WikiWikiWeb mwaka wa 1994, na kuiweka kwenye mtandao c2.com tarehe 25 Machi 1995
Zebaki

Kwa Zebaki kama jina bandia la sayari angalia Utaridi Zebaki (jina la kisayansi: hidragiri; Kiing. mercury) ni elementi na metali duniani. Kikemia ni elementi ya mpito yenye kifupi cha Hg na namba atomia 80 katika mfumo radidia. Jina la kawaida "zebaki" lina asili ya Kiarabu زئبق (tamka "zibaq"). Jina la kisayansi "hidragiri" latokana na Kigiriki "ὑδράργυρος" hidragiros. Ndani yake kuna maneno mawili ya ύδωρ (hidor - maji) na Άργυρος (argiros - fedha) yaani hidragiri = "fedha ya majimaji". Wakati mwingine jina la "zebaki" linatumiwa kutaja sayari ya kwanza kutoka kwa jua inayoitwa Utaridi kwa Kiswahili; kosa hili latokana na utafsiri kutoka Kiingereza ambako metali ya zebaki na sayari ya Utaridi wote zinaitwa "en:Mercury". Zebaki ni elementi ya pekee pamoja na bromi inayoonekana kama kiowevu kwenye hali sanifu yaani mnamo 0 °C na shindikizo la kawaida. Rangi yake ni kifedha-nyeupe. Ni nzito sana kiasi cha kwamba chuma kinaelea ndani yake. Kwa binadamu ni sumu. Inajiunga na metali kadhaa kama aloi menginevyo haimenyuki kirahisi
Daudi (Biblia)

Daudi (kwa Kiebrania דוד, Daud, kwa Kiarabu داوُد, Dāwūd; Bethlehemu, mnamo 1040 KK - Yerusalemu, 970 KK hivi) alikuwa mfalme wa pili wa Israeli ya Kale mnamo 1010 KK-970 KK. Alimfuata mfalme Sauli akafuatwa na Suleimani. Mwana wa Yese, kama kijana alipelekwa kwenye jumba la mfalme Sauli alipopanda ngazi na kuwa kiongozi wa kijeshi. Kati ya matendo yake yaliyokumbukwa zaidi, mojawapo ni ushindi juu ya Mfilisti Goliathi. Alipata neema kwa Mungu akapakwa mafuta matakatifu na nabii Samueli ili atawale taifa la Israeli; alihamishia mjini Yerusalemu Sanduku la agano, na Bwana mwenyewe alimuapia kwamba uzao wake utadumu milele, kwa sababu kutoka kwake atazaliwa Yesu Kristo kadiri ya mwili . Daudi alimuua mwanajeshi wake Uria na kumuoa mke wake Bathsheba: hivyo alifanya dhambi lakini Mungu alimtuma nabii wake Nathani kumlaumu. Daudi aliomba msamaha akasamehewa na Mungu. Pamoja na makosa hayo na mengine, Daudi akabaki kielelezo cha mfalme wa Israeli, ambaye awe tofauti na watawala wengine wote kwa kuwa hasa mtumishi mnyenyekevu wa Mungu bila kuyumba kwa kuelekea miungu mingine. Tangu kale anaheshimiwa kama mtakatifu tena nabii kutokana na Zaburi zake. Sikukuu yake huadhimishwa tarehe 29 Desemba. 1Sam 9:11-10:16 inasimulia Sauli alivyoteuliwa kuwa mfalme wa kwanza. Akitawala karibu miaka ishirini, alifanya makosa na kulaumiwa na Samweli, hata akakataliwa kabisa na Mungu kwa kutomtii kikamilifu (1Sam 15)
Diana King

Diana King (amezaliwa tar. 8 Novemba 1970, mjini Spanish Town, Jamaika) ni mwimbaji wa muziki wa R&B, Dancehall na Pop kutoka nchini Jamaika. Diana alizaliwa kwa mama Muhindi na baba Mjamaika mweusi.
Astatini

Astatini (kut. Kigiriki "astateo" (ἀστατέω) "kutodumu" kwa sababu ya unururifu na nusumaisha fupi) ni elementi yenye namba atomia 85 katika mfumo radidia maana yake kiini atomia chake kina protoni 85. Uzani atomia ni 209.98 na alama yake ni At. Ni elementi ya tano katika safu ya halojeni. Astatini ni elementi ururifu yenye nusumaisha isiyozidi masaa 8.1. Kwa sababu hiyo ni haba sana jumla yake duniani ni takriban gramu 25. Hujitokeza upya tena na tena katika mbunguo asilia wa urani. Hutengenezwa pia katika maabara. Kuna matumizi ya kiganga ambako mnururisho wake hutumiwa kuharibu kansa mwilini.
Khamis Mussa

Khamis Mussa au Ndende (amezaliwa 1 Desemba 1981) ni mwigizaji wa filamu, tamthilia na mwimbaji wa muziki wa Bongo Flava kutoka nchini Tanzania.
Jacob Zuma

Jacob Gedleyihlekisa Zuma (* 12 Aprili 1942) alikuwa Rais wa Afrika Kusini tangu mwaka 2009 hadi 2018, alipojiuzulu. Alikuwa makamu wa rais Thabo Mbeki kati ya 1999 na 2005. Tangu Desemba 2007 hadi 2017 alikuwa mwenyekiti wa chama tawala cha ANC. Alikuwa mtoto wa wazazi maskini katika eneo la KwaZulu-Natal. Akiwa na umri wa miaka 17 akajiunga na ANC akaingia katika upinzani mkali dhidi ya serikali ya apartheid (ubaguzi wa rangi wa kisheria). Mwaka 1963 alikamatwa akafungwa jela miaka 10 huko Robben Island pamoja na Nelson Mandela. Baada ya kuondoka gerezani akatoka Afrika Kusini akashiriki katika shughuli za nje za ANC huko Msumbiji na Zambia. Aliingia katika uongozi hadi kuwa mkuu wa ujasusi wa jeshi la ANC. Tangu ANC kuhalalishwa tena nchini Afrika Kusini mwaka 1990, Zuma alikuwa mwenyekiti wa chama cha Natal na baada ya uchaguzi wa 1994 akawa waziri katika serikali ya jimbo. Mwaka 1997 alikuwa Makamu wa Mwenyekiti wa ANC na mwaka 1999 akateuliwa kuwa Makamu wa Rais wa Jamhuri. Mwaka 2005 mshauri wake Shabir Shaik alihukumiwa miaka 15 jela kwa sababu alipokea rushwa. Zuma alishtakiwa pia na Rais Thabo Mbeki aliyemwachisha umakamu wa Rais
William Hanna

William Denby "Bill" Hanna (14 Julai 1910 – 22 Machi 2001) alikuwa mwundaji wa vikatuni, mwongozaji, mtaarishaji, na mwanzilishi-mshirilki, pamoja na Joseph Barbera, wa Hanna-Barbera studio kutoka nchini Marekani. Studio ya Hanna-Barbera imaetaarisha katuni nyingi tu maarufu, ikiwemo ile ya The Huckleberry Hound Show, The Flintstones, The Jetsons, Scooby-Doo vile vile muziki wa filamu, Charlotte's Web.
Reni

Reni (kutoka jina la Kilatini "Rhenus" la mto Rhine) ni metali nzito na haba sana. Kikemia ni elementi ya mpito yenye kifupi cha Re na namba atomia 75 katika mfumo radidia. Reni ni metali ngumu na nzito. Hutokea katika mitapo ya molibdeni. Baada ya kuisafisha rangi yake ni kifedha-nyeupe. Kati ya elementi zote zisizo nururifu ni elementi haba sana. Kutokana na uhaba hakuna matumizi mengi. Inachanganywa hasa ndani ya aloi mbalimbali hasa na nikeli inapoongeza uimara kwa mfano ndani ya injini za ndege.
Jumuiya ya Nchi za Kiarabu

Jumuiya ya Nchi za Kiarabu ni ushirikiano wa nchi za Afrika ya Kaskazini na Asia ya Magharibi. Ilianzishwa na nchi zinazokaliwa hasa na Waarabu. Imepokea pia nchi kama Komori zisizotumia Kiarabu kama lugha rasmi. Nchi wanachama ni (pamoja na tarehe ya kujiunga):
Mangosuthu Buthelezi

Inkosi Mangosuthu ("Gatsha") Ashpenaz Nathan Buthelezi (27 Agosti 1928 - 9 Septemba 2023) alikuwa kiongozi wa Wazulu nchini Afrika Kusini, na vilevile kiongozi wa chama cha Inkatha Freedom Party (IFP) ambacho kiliundwa mwaka 1975. Mangosuthu alizaliwa mnamo 27 Agosti 1928, mjini Mahlabathini, KwaZulu-Natal, na Chief Mathole Buthelezi na binti wa mfalme Magogo kaDinizulu, ambaye ni dada wa mfalme Solomon kaDinuzulu. Alipata elimu yake ya msingi katika shule ya Impumalanga iliyoko Mahashini, Nongoma, tangu mwaka 1933 hadi mwaka 1943, kisha katika chuo kimoja kiitwacho Adams College, kilichopo Amanzimtoti, tangu mwaka 1944 hadi 1947. Baadaye akaelekea katika Chuo Kikuu cha Fort Hare kuanzia mwaka 1948 hadi 1950, ambapo ndipo alipojiunga na chama cha African National Congress Youth League na kuanza kupata mawasiliano na Robert Mugabe na Robert Sobukwe. Mangosuthu alifukuzwa chuoni baada ya wanafunzi kuleta mgomo. Kisha alikuja kumalizia digrii yake katika Chuo Kikuu cha Natal.
Shirika la Bidhaa Pepe Huru

Free Software Foundation (FSF) ni Shirika Lisilo la Kiserikali. Lilianzishwa mnamo tar. 4 Oktoba ya mwaka wa 1985 na Richard Stallman kwa lengo la kusaidia harakati za bidhaa pepe huru ("huru" na "uhuru zaidi"), ususani ilikuwa kwa ajili ya mradi wa GNU.
Tali

Tali ni elementi. Namba atomia yake ni 81 kwenye mfumo radidia na uzani atomia ni 204.3833. Jina limepatikana kutoka kwa Kigiriki θαλλος thallos „chipuko bichi“ au „chipuko chenye rangi ya kijani" kutokana na rangi ya kijani ya moto kama tali imo. Ni metali laini sana kama metali ya risasi tena sumu sana yenye rangi ya kijivu. Hupatikana hasa katika ardhi mbalimbali pamoja na kali (potasiamu). Tali iliwahi kutumiwa kama sumu ya panya lakini imeshapigwa marufuku katika nchi nyingi kwa sababu ni hatari mno kwa binadamu. Ina matumizi katika vyoo vya pekee na kama kiungo katika vipitisho vya umeme.
Klemens wa Aleksandria

Titus Flavius Clemens (anayejulikana zaidi kama Klemens wa Aleksandria; kwa Kigiriki: Κλήμης Αλεξανδρεύς, Klemes Alexandreus; Athens, 150 hivi; Aleksandria, 215 hivi) alikuwa mwanafalsafa na mwanateolojia wa Ukristo katika mji wa Aleksandria (Misri) mwanzoni mwa karne ya 3. Huhesabiwa kati ya walimu muhimu wa Kanisa la kwanza. Anaheshimiwa na Waorthodoksi wa Mashariki, Waanglikana na wengineo kama mtakatifu. Sikukuu yake huadhimishwa tarehe 4 Desemba. Klemens alikuwa mwenyeji wa Ugiriki aliyezaliwa katika familia ya wapagani matajiri mjini Athens. Baada ya kupokea imani ya Kikristo, alisafiri akitembelea walimu Wakristo katika nchi mbalimbali kama vile Ugiriki, Italia na Palestina hadi Misri. Huko alipewa nafasi ya kufundisha kwenye Chuo cha Kikristo cha Aleksandria akishirikiana na mwanzilishi wake Panteno. Jitihada ya Klemens ilikuwa kupatanisha imani ya Kikristo na dhana za falsafa ya Kigiriki. Alifaulu kufafanua Ukristo kwa wasomi wapagani na kuvuta wengi kwenye imani yake mpya. Klemens alikuwa ndiye mwalimu wa Origene.
Washia

Uislamu Umoja wa MunguManabiiMisahafuMalaikaUteuleKiyamaNguzo za KiislamuShahada • Swala • SaumuHija • Zaka Muhammad Abu Bakr • AliUkoo wa MuhammadMaswahaba wa MuhammadMitume na Manabii katika Uislamu Qur'an • Sunnah • HadithiWasifu wa MuhammadShariaElimu ya Sheria za Kiislamu • Kalam HistoriaSunni • Shi'a • Kharijiya • Rashidun • Ukhalifa • Maimamu Shule • MadrasaTauhidi • Falsafa • MaadiliSayansiSanaa • Ujenzi • MijiKalenda • SikukuuWanawakeViongozi • SiasaUchumiUmma • Itikadi mpya • Sufii Uislamu na dini nyingineHofu ya Uislamu Washia (pia: Shi'a; kutoka Kiarabu:شيعة) ni dhehebu katika Uislamu (Kiarabu: الإسلام). Kufuatana na makadirio mbalimbali kati ya asilimia 10 na 20 za Waislamu wote hufuata Shia na wengine walio wengi ni Wasunni. Lakini katika nchi za Uajemi, Azerbaijan, Iraki, Bahrain, Yemen, Omani na Lebanoni Washia ndio kundi kubwa. Tofauti kubwa kati ya madhehebu mawili hayo ni juu ya suala la uimamu au ukhalifa baada ya Mtume; hata hivyo, wana tofauti juu ya masuala mengine ya kiitikadi na hukumu pia. Waislamu wa shia wanaamini kwamba hakuna uwongo au makosa katika Qur'an na imebakia bila kubadilika tangu kuteremshwa kwake. Hadithi inajumuisha hotuba na matendo ya Mtume na Maimamu yanayopitishwa kwetu kwa njia ya maandishi kutoka kizazi kimoja hadi kingine. Neno Shia linatokana na Kiarabu shiá't ali (شیعته علی) yaani "chama cha Ali" likimaanisha kundi la wafuasi wa Ali ibn Abu Talib aliyekuwa mkwe wake Mtume Muhammad na familia yake. Dhehebu hili linashikilia na kuamini kwamba Mtume alimteua Ali kama Wasii wake (Khalīfa) na Uimamu (mafundisho ya Shia) (kiongozi wa kiroho na kisiasa) baada yake. Uteuzi huo ulifanyika katika tukio la Ghadir Khumm, lakini alizuiwa kumrithi Muhammad kama kiongozi wa Waislamu kama matokeo ya chaguo lililofanywa na baadhi ya masahaba wengine wa Muhammad (ṣaḥāba) pale Saqifah. Mtazamo huo kimsingi unapingana na ule wa Uislamu wa Kisunni, ambao wafuasi wake wanaamini kwamba Muhammad hakuteua mrithi kabla ya kifo chake na wanamchukulia Abu Bakr, ambaye aliteuliwa kuwa khalifa na kundi la Waislamu wakuu pale Saqifah, kuwa khalifa wa kwanza halali (rāshidūn) baada ya Muhammad. Washia huamini ya kwamba familia ya Muhammad hustahili kuwa na uongozi kati ya Waislamu. Familia hii huitwa "ahl-al-bayt" (Kiarabu:أهل البيت)
Sean Kingston

Kisean Anderson (amezaliwa tar. 3 Februari 1990 mjini Miami, Florida, Marekani) anafahamika zaidi kwa jina lake la kisanii kama Sean Kingston, ni rapa na mwimbaji wa raggae wa Kijamaika-Marekani. Japokuwa, Sean alizaliwa Marekani, lakini makuzi yake yote yalikuwa mjini Kingston, Jamaika, aliondoka Marekani akiwa na umri wa miaka sita. Jina hilo analo tumia la "Sean Kingston" amemaanisha kuwa kama anatoa heshima kwa Kingston, Jamaika. Sean vile vle ana urafiki mkubwa na baadhi ya waimba Reggae maarufu nchini Jamaika (Buju Banton) ambaye pia ndiye aliyemshauri Sean kujiusisha na maswala ya muziki.
Chow Yun Fat

Jasmine Chow (1986-) Chow Yun-fat (kwa mila za Kichina huitwa: 周潤發; kwa Kichina kilichorahishwa huitwa: 周润发; pinyin: Zhōu Rùnfā; amezaliwa 18 Mei 1955) ni mwigizaji wa filamu kutoka Jamhuri ya watu wa China. Ni miongoni mwa waigizaji filamu maarufu sana katika bara la Asia na ni mmoja wa waigizaji wakubwa katika soko la filamu kisiwani Hong Kong. Fat mara nyingi huwa anacheza sana michezo ya kuigiza (mfululizo wa vipindi vya TV). Amewahi kushinda tuzo mara tatu ya kuwa kama mwigizaji bora wa filamu huko Hong Kong na mara mbili mjini Taiwan.
Shatt al Arab

Shat al Arab (Kiarabu: شط العرب shatt al arab "Mto Arabu") au kwa jina la Kiajemi Arvand Rud (اروندرود arvand rud "Mto Arvand") ni mto unaounganisha mito ya Hidekeli na Frati kabla ya kuishia katika Ghuba ya Uajemi. Unaanza mahali nchini Irak ambako mito ya Hidekeli na Frati inaungana ukiendelea kwa kilomita 200 hadi baharini. Sehemu ya mwisho mto ni mpaka kati ya Irak na Uajemi. Miji mikubwa kando la mto ni Basra upande wa Irak halafu Khorramshahr na Abadan upande wa Uajemi.
Gedi

Gedi (pia: Gede) ni kijiji cha wakazi 600 kwenye pwani ya Kenya kusini mashariki katika Kaunti ya Kilifi, takriban kilomita 16 kusini kwa Malindi. Ni mahali maarufu pa maghofu ya mji wa Waswahili wa Kale ndani ya msitu wa Arabuko-sokole. Kuna maeneo 116 ya Waswahili yanayonyooka kutoka kusini mwa Somalia mpaka Vumba kuu katika mpaka wa Kenya na Tanzania. kutokana na uvumbuzi wa magofu ya Gedi uliofanywa na wakoloni miaka ya 1920, Gede imejulikana kama mji uliotambulika zaidi na maeneo yake kufanyiwa utafiti zaidi kando na maeneo ya Shanga, Manda, Ungwana, Kilwa na visiwa vya Komoro. Kando ya kijiji cha leo kuna eneo kubwa la maghofu. Kuta za mawe zinaonekana kati ya miti. Nyumba za watu, jumba la mkubwa -labda mfalme-, msikiti na makaburi huonekana vizuri. Mji wote ulikuwa na takriban ekari 45 na mabaki ya ukuta uliozunguka yote yaonekana hadi leo lakini nyumba nyingi zilikuwa za watu maskini zilizojengwa kwa kutumia udongo na mbao tu hazionekani tena. Hakuna uhakika Gedi ya Kale ilianzishwa lini lakini wataalamu hukadiria umri wa nyumba za kwanza zinazopatikana hadi leo kuwa wa mnamo karne ya 13/14. Kuna maandiko ya Kiarabu kwenye makaburi yanayosaidia makadirio hayo. Hakuna habari za kimaandishi juu ya mji, kwa hiyo taarifa zote zimetegemea matokeo ya akiolojia. Inaonekana Gedi ilikuwa mji tajiri uliostawi kwa biashara
Schiphol

Schiphol ni uwanja wa ndege wa kimataifa wa Amsterdam nchini Uholanzi. Ni kati ya nyanja za ndege kubwa duniani ukiwa na abiria zaidi ya milioni 46 wanaopita humo na hii ni nafasi ya nne ya Ulaya na nafasi ya 12 duniani. Jina kamili kwa Kiholanzi ni Luchthaven Schiphol au kwa Kiingereza Amsterdam Airport Schiphol. Kifupi chake ni AMS. Ni kituo kikuu cha KLM. Uwanja huu upo kilomita 17.5 kusini kwa Amsterdam na safari kwa treni kutoka mjini ni dakika 20.
Mapinduzi ya kijeshi ya 1982 nchini Kenya

Uasi wa kijeshi wa 1982 nchini Kenya ulikuwa jaribio lililoshindikana la kumpindua rais Daniel arap Moi. Tarehe 1 Agosti 1982, siku ya Jumapili, kundi la wanajeshi wa anga walivamia kituo cha Redio ya Sauti ya Kenya wakidai kuwa wamepindua serikali. Kiongozi wao alikuwa Hezekiah Ochuka ambaye alikuwa afisa wa ngazi ya chini ya jeshi akishirikiana na wenzake. Tangazo lao lilisema, "Serikali ya Kenya imepinduliwa na majeshi na sasa iko mikononi mwa majeshi. Viongozi wetu wamekuwa watu wafisadi wenye matumbo makubwa wasiojali maskini." Tangazo lilitolewa na kikundi cha wanajeshi waasi lilisababisha watu wengi kuandamana mjini na kupora mali ya maduka wakilenga hasa raia wa asili ya Uhindi mjini Nairobi. Inakadiriwa ya kwamba zaidi ya maduka 1,000 yaliporwa na nyumba za Wahindi zilivunjwa pamoja na wanawake wao kunajisiwa. Inasemekana kwamba, sababu za kuporwa kwa maduka ya Wahindi ilikuwa kutokuwepo kwa usawa wa kimaisha kati ya Wakenya na Wahindi mjini Nairobi. Jaribio la mapinduzi halikudumu kwa muda mrefu baada ya jeshi la ardhi pamoja na polisi kuingilia kati na kupambana na uasi kwa baada ya saa sita tu. Rais Moi alikuwa nje ya Nairobi na mipango ya kurusha mabomu kwa nyumba yake huko Kabarnak haikutekelezwa. Hezekiah Ochuka alipanda ndege akakimbilia Tanzania alipokamatwa na kurudishwa Kenya baadaye alipopelekwa mahakamani na kuhukumiwa kunyongwa kama msaliti. Idadi kubwa ya viongozi wa uasi walikuwa wanajeshi kutoka kabila la Waluo
Barack Obama

Barack Hussein Obama II (amezaliwa 4 Agosti 1961) alikuwa rais wa 44 wa Marekani. Ni Mwafrika-Mwamerika wa kwanza kushika wadhifa huo, na pia mtu wa kwanza mwenye kuzaliwa Hawaii kuwa rais wa Marekani. Obama awali alihudumu kama Seneta mdogo kutoka jimbo la Illinois, tangu Januari 2005 hadi alipojiuzulu baada ya kushinda uchaguzi wa rais wa Marekani mwaka 2008, mwezi wa Novemba. Obama alifuzu mwanzo kutoka katika chuo kikuu cha Columbia University, kisha akafuzu katika masomo ya sheria kutoka katika kitivo cha masomo ya sheria kwenye chuo kikuu cha Harvard, ambako alikuwa rais wa jarida la Harvard Law Review. Alihudumu baadaye kama mwanaharakati wa mambo ya kijamii, kabla ya kuhitimu katika masomo ya kisheria. Hatimaye, alifanya kazi kama wakili wa haki za umma mjini Chicago, kisha akafunza sheria ya kikatiba katika Chuo Kikuu cha Chicago kuanzia 1992 hadi 2004. Obama alihudumu mihula mitatu katika Bunge la jimbo la Illinos (Illinois Senate) tangu 1997 hadi 2004. Baada ya kushindwa katika jitihada zake za kuchaguliwa katika Bunge Dogo la Marekani mwaka 2000, Obama alisimama kuchaguliwa katika Bunge La Maseneta La Marekani mwaka 2004. Alishinda uchaguzi hapo Novemba 2004. Alitangaza kusimama kuchaguliwa kama rais wa Marekani mwezi Februari, mwaka 2007. Baada ya kampeni kali katika uteuzi wa chama cha Democratic Party dhidi ya Hillary Clinton, aliteuliwa kama mgombea urais kwa tiketi ya chama hicho. Katika uchaguzi wa urais wa Marekani wa 2008, alimshinda John McCain, aliyekuwa ameteuliwa na chama cha Republican Party, akaapishwa kama rais tarehe 20 Januari 2009
Democratic Party (Kenya)

Democratic Party (DP) au Chama cha Demokrasia ni chama cha kisiasa nchini Kenya. Kilianzishwa 1991 na Mwai Kibaki baada ya kuondoka kwake katika chama tawala cha KANU. Chama kilikuwa na athira na uwezo hasa katika maeneo ya Wakikuyu. Kiliteua Kibaki kama mgombea wa uraisi mara mbili 1992 na 1998 bila kufaulu. Mwaka 2002 DP iliingia katika maungano ya National Alliance Party of Kenya iliyoungana baadaye na LDP kuwa NARC iliyoshinda uchaguzi wa 2002. DP ilikuwa na wabunge 36 kati ya 126 wa NARC. Kwa sasa hali yake haieleweki kwa sababu ilitangazwa mwaka 2006 kuwa sehemu ya chama kipya cha Kibaki yaani Party of National Unity. Jinsi ilivyo na vyama vingi vya Kenya hakina muundo imara haijulikani ni watu wangapi wanoshiriki hali halisi katika mikutano yake kama iko.